**LĒMUMS**

Liepājā

|  |  |
| --- | --- |
| 2024. gada 17. oktobrī |  Nr.414/10(prot. Nr.10, 28.§) |

Par zemesgabala Ūdens ielā 24

nomas līguma darbības termiņa

pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 28. un 137. punktu, 29.1. un 30.1. apakšpunktu, izskatot SIA “Namu serviss APSE” 2024. gada 8. jūlija vēstuli Nr.211/Ai “Par zemes nomas līguma pagarināšanu”, zemes nomas līgumu, kas 2014. gada 22. augustā noslēgts starp Liepājas pilsētas pašvaldību un SIA “Namu serviss APSE”, Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 9. septembra priekšlikumu (sēdes protokols Nr.15) un Liepājas valstspilsētas pašvaldības domes pastāvīgās Attīstības komitejas 2024. gada 10. oktobra lēmumu (sēdes protokols Nr.10), Liepājas valstspilsētas pašvaldības dome **nolemj:**

1. Pagarināt SIA “Namu serviss APSE” (reģistrācijas Nr.42103033900; juridiskā adrese: Zivju iela 11/13-7N, Liepāja), kā dzīvojamās mājas Zemnieku ielā 49/51 pārvaldniekam (apsaimniekotājam), līguma par zemesgabala Liepājā Ūdens ielā 24 (kadastra Nr.1700 021 0112), blakus nekustamajam īpašumam Zemnieku ielā 49/51, 1026 m2 platībā iznomāšanu termiņu līdz 2029. gada 21. augustam teritorijas labiekārtošanai un autostāvvietu izveidošanai dzīvojamās mājas Zemnieku ielā 49/51 iedzīvotājiem, ieskaitot nomas līguma termiņā faktiskās nomas attiecības par laiku no 2024. gada 22. augusta līdz vienošanās par līguma termiņa pagarināšanu spēkā stāšanās dienai.

2. Pilnvarot Liepājas Nekustamā īpašuma pārvaldes vadītāju parakstīt ar lēmumu saistītos grozījumus zemes nomas līgumā, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu.

3. Gadījumā, ja SIA “Namu serviss APSE” vainas dēļ grozījumi 2014. gada 22. augustā noslēgtajā zemes nomas līgumā par zemesgabala Liepājā Ūdens ielā 24, blakus nekustamajam īpašumam Zemnieku ielā 49/51, nomu netiek noslēgti viena mēneša laikā no lēmuma pieņemšanas dienas, lēmums zaudē spēku un zemesgabals atbrīvojams.

4. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam |